
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 
www.zlatograd.bg;  e-mail:  ObA-zlatograd@zlatograd.bg

Изх. № …………………./………………….2025 г.
ДО

ОБЩИНСКИ СЪВЕТ

ЗЛАТОГРАД 

ДОКЛАДНА ЗАПИСКА

от Мирослав Митков Янчев - Кмет на Община Златоград
Относно: Отдаване под наем на имот –  частна общинска собственост в с. Старцево, общ. Златоград
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

По силата на Акт № ****/**.**.2016 г. за частна общинска собственост, Община Златоград е собственик на масивна двуетажна сграда „Работилница” със ЗП 195 м2, построена в УПИ V – 413 „Училище”, кв. 35 по ПУП на с. Старцево.
Съгласно Решение № Д 546/23.12.2009 г. на Общински съвет Златоград сградата е предоставена, за безвъзмездно стопанисване и управление, на СУ „Св. Княз Борис І”, с. Старцево.

С Договор № 94/08.05.2015 г. втори етаж от сградата, представляващ обособена част със самостоятелен вход и обща площ от 173 кв. м., бе предоставен под наем на Б. Е., с предназначение за производствена дейност, за срок от 10 години. Срокът на договора е изтекъл на 07.05.2025 г. 
Съгласно чл. 14, ал. 1 и ал. 2 от Закона за общинската собственост, свободни нежилищни  имоти – частна общинска собственост, които не са необходими за нуждите на органите на общината или на юридически лица на издръжка на общинския бюджет, могат да се отдават под наем на трети лица, след решение на общински съвет, от кмета на общината, след провеждане на публичен търг или публично оповестен конкурс. Срокът за отдаване под наем се определя от общинския съвет и не може да бъде по-дълъг от 10 години.
С писмо наш вх. № 21-00-158/27.05.2025 г. Директорът на СУ „Св. Княз Борис І” с. Старцево изрази следното становище: втори етаж от сградата, представляващ обособена част със самостоятелен вход и обща площ от 173 кв. м., да бъде отдаден под наем чрез публично оповестен конкурс, за срок от 10 години и при следните конкурсни условия: заплащане на наемна цена, не по-низка от размера на минимална офертна цена; с предназначение - за производствена дейност; запазване/разкриване на работни места; извършване на инвестиции в поддържане на обособената част; достъп до обекта и работното време на обекта да се съгласуват с училищното ръководство на СУ „Св. Княз Борис I“, с. Старцево.
Отдаване под наем на имота е включено в Годишната програма за управление и разпореждане с имотите - общинска собственост за 2025 година, приета с Решение № И 407/20.05.2025 г. на Общински съвет Златоград, като имот, който Община Златоград има намерение да предостави под наем. 
С настоящата докладна записка предлагам следния проект за  
Р Е Ш Е Н И Е 

Общински съвет Златоград на основание чл. 21, ал.1, т. 8. от ЗМСМА, чл. 14, ал. 1, ал. 2 и 8 от Закона за общинската собственост, чл. 19 от Наредба № 2 за реда за придобиване, управление и разпореждане  с общинско имущество на ОбС – Златоград      

Р Е Ш И
І. Да се извърши процедура по провеждане на публично оповестен конкурс за отдаване под наем на обособена част със самостоятелен вход и обща полезна площ от 173 кв. м.,  представляващ втори етаж от масивна двуетажна сграда „Работилница” със ЗП 195 м2, построена в УПИ V – 413 „Училище”, кв. 35 по ПУП на с. Старцево, по Акт за частна общинска собственост № ****/**.**.2016 г., вписан в Служба по вписванията г. Златоград, с вх. № ***/**.**.2016 г., Акт **, том **, дело **/2016 г., имотна партида: **** при следните конкурсни условия:
1. Минимална месечна наемна цена за обособена част със самостоятелен вход и обща полезна площ от 173 кв. м.,  представляващ втори етаж от масивна двуетажна сграда „Работилница” със ЗП 195 м2, построена в УПИ V – 413 „Училище”, кв. 35 по ПУП на с. Старцево е в размер на 109,34 лв. (сто и девет лева и тридесет и четири стотинки). Върху достигнатата оферирана месечна наемна цена ще се начислява ДДС.

2. Предназначение на имота: за  производствени дейности.
3. Срок за отдаване под наем – за срок от 10 години от сключване на договора за наем.

4. Предложение за извършване на инвестиции от наемателя, във връзка със стопанисване на имота, остойностено в лева.

5. Предложение за запазване/създаване на работни места.
6. Съгласуване с училищното ръководство на СУ „Св. Княз Борис I“, с. Старцево условията за достъп до обекта и работното време на обекта.
7. Конкурсът да се проведе при следните критерии и методика на оценяване:

7.1. Критерий за допускане:

Не се допускат до разглеждане, оценка и класиране предложения, в които липсва някой от задължителните документи за участие в конкурса.

7.2. Критерий за разглеждане на допуснатите предложения:

7.2.1. Минималната офертна цена за обособена част със самостоятелен вход и обща полезна площ от 173 кв. м., представляващ втори етаж от масивна двуетажна сграда „Работилница” със ЗП 195 м2, построена в УПИ V – 413 „Училище”, кв. 35 по ПУП на с. Старцево е в размер на 109,34 лв. (сто и девет лева и тридесет и четири стотинки). 
Не се допускат до оценка и класиране оферти с предложена цена под размера, установен като минимална офертна цена.

7.2.2. Предназначение на имота: за  производствени дейности.
Предназначението да не се променя през целия срок на договора за наем – 10 години.

Не се допускат до оценка и класиране предложения за ползване на имота с друго предназначение.

7.2.3. Предложение за извършване на инвестиции от наемателя, във връзка със стопанисване на имота. 
Не се допускат до оценка и класиране оферти без, остойностено в лева, предложение за извършване на инвестиции.
7.2.4. Предложение за запазване/създаване на работни места.

Не се допускат до оценка и класиране оферти без предложение за запазване/създаване на работните места.
7.3. Критерии за оценка:

7.3.1. Предложената най-висока цена за отдаване под наем се оценя със 70 (седемдесет) точки. Броят точки на останалите участници се изчислява по следната формула: 

К ц =  цена на конкретен участник в лева                   х 70

         най- висока предложена цена в конкурса в лева 

7.3.2. Предложение за извършване на инвестиции от наемателя във връзка със стопанисване на имота, остойностено в лева.

Предложеният най-висок размер на инвестиции се оценя с 15 (петнадесет) точки.

Броят точки на останалите участници се изчислява по следната формула: 

К и = размер на инвест. на конкр. участник в лева   х 15 ,

           най- голям размер на инвестициите в лева
7.3.3. Предложение за запазване/създаване на работни места.

Предложеният най- голям брой работни места се оценя с 15 (петнадесет) точки.

Броят точки на останалите участници се изчислява по следната формула: 

К рм = брой работни места на конкр. участник    х 15 ,

           най- голям брой работни места, предложен в конкурса
7.3.4. Оценката на предложението на всеки от участниците се извършва и изчислява по индивидуален коефициент на участника - К у по формулата:

 


К у = К ц + К и + К рм
Класирането се извършва по низходящ ред, като на първо място се класира офертата, получила най-висока оценка по посочената в т. 7.3.4 формула. 

В случай на наличие на равен брой точки, събрани от двама или повече кандидати, конкурсът завършва по реда на чл. 64, ал. 6 от Наредба № 2  за реда за придобиване, управление  и разпореждане с общинско имущество на Общински съвет Златоград:с явно наддаване между тях, като наддаването започва от по-високата предложена в конкурса цена.  

ІІ. Място на провеждане на конкурса – заседателната зала, находяща се на втори етаж  в сградата на Общинска администрация Златоград, ул. “С******* С*********”№ *. 

ІІІ. Депозит за участие в конкурса в размер на 220,00 лв. (двеста и двадесет лева).

Място и срок за внасяне на депозита - касата на Центъра за административно обслужване, находящ се на партерен етаж в сградата на Общинска администрация Златоград, ул. “С******* С*******”   № * до 17.30 ч. на работния ден, предхождащ деня на провеждане на конкурса.
ІV. Оглед на имота – предмет на конкурса, може да се извършва всеки  работен ден от 10,00 ч. до 17,30 ч. на деня, предхождащ деня на провеждане на публично оповестен конкурс, след закупена конкурсна документация и по предварителна заявка в дирекция АПО, ОС и З в Общинска администрация Златоград.

V. Задължителни документи за участие в конкурса:

1) Предложение от кандидата за участие в конкурса.
2) Документ за внесен депозит – оригинал/копие.
3) Документ за закупена конкурсна документация – оригинал/копие.
4) Копие от документ за самоличност.
5) Пълномощно с нотариална заверка на подписа, когато се участва чрез пълномощник.
6) Декларация за запазване на предназначението на обекта – по образец.
7) Декларация за извършен оглед на обекта - по образец.
8) Декларация за запознаване с конкурсната документация - по образец.
9) Оферта, поставена в отделен запечатан непрозрачен плик с надпис „Оферта“.
Предложенията за участие в конкурса се представят в запечатан непрозрачен плик, върху който се отбелязва цялостното название на обекта на конкурса, наименованието и адреса на подателя.

VІ. Участието в конкурса е достъпно и равнопоставено за всички физически и юридически лица.
Не се допускат до участие в конкурса физически и юридически лица, които:

- Не са представили някои от задължителните документи за участие в процедурата или те са нередовни;

- Не са закупили конкурсна документация в предвидения срок;

- Не са внесли в предвидения срок и на място, посочено в т. ІІІ от настоящото решение,  определения депозит;

- Не отговарят на други условия, предвидени в нормативния акт, заповедта на Кмета на Община Златоград за откриване на процедура публично оповестен конкурс и конкурсна документация към нея.

VІІ. Упълномощава Кмета на Община Златоград – Мирослав Митков Янчев да издаде заповед за откриване на процедура по провеждане на публично оповестен конкурс, която да съдържа: предмет на конкурса; минимална офертна цена; условия на конкурса; дата, място и часа на провеждане на конкурса; размер на депозита; критерии за оценка на предложения и други конкурсни условия, съгласно настоящото решение, по реда на Глава седма от Наредба № 2 на ОбС Златоград за реда за придобиване, управление и разпореждане с общинско имущество.
Приложение: Копия на следните документи: Акт № ****/**.**.2016 г. за частна общинска собственост; писмо с вх. 21-00-158/27.05.2025 г. от Директора на СУ „Св. Княз Борис І” с. Старцево.
С уважение,

МИРОСЛАВ ЯНЧЕВ

Кмет на Община Златоград

ОД/ЗЦ
          

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

